লঞ্চ ছেড়ে যাবে এমন খবর পেয়ে আশে- পাশের জেলা – উপজেলার যাত্রীরাও ভির করেন এ ৪টি লঞ্চে। রাত সাড়ে ৮ টায় লঞ্চগুলো ছাড়ার কথা থাকলেও মাত্র ৩০ মিনিট আগে নৌ-বন্দর টার্মিনালে আকস্মিক ভাবে উপ-পুলিশ কমিশনার (সদর) সোয়েব আহমেদ ও উপ-পুলিশ কমিশনার (দক্ষিন) এটিএম মোজাহিদুল ইসলামের নেতৃত্বে শতাধিক পুলিশ হাজির হন। পুলিশ সদস্যরা লঞ্চে উঠে প্রথমে তল্লাসী পরে যাত্রীদের নেমে যাওয়ার নির্দেশ দেন। যারা লঞ্চ থেকে নামতে রাজি হননি তাদেরকে লাঠি-পেটার ভয় দেখানো ও রুঢ় আচরন করে লঞ্চ থেকে নামানো হয়। এমনকি অনেককে লাঞ্ছিত করে লঞ্চ থেকে নামিয়ে দিয়েছে পুলিশ। এ অভিযোগ করে যাত্রীরা জানান, আগে ভাগে লঞ্চ না ছাড়ার সিদ্ধান্ত জানালে তাদের দুর্ভোগে পড়তে হতো না।